за стоката без разпределение;
 б)
 държавите членки може да освободят отчетните единици от задължението за представяне на статистическата информация за количеството на стоките, държавата на произход и естеството на сделката.
 4.
 За целите на настоящия параграф:
 —
 „части за моторни превозни средства (МПС)“ са части, обхванати от глава 87 от Комбинираната номенклатура, която е в сила през референтния период;
 —
 „части за въздухоплавателни средства (ВС)“ са части, обхванати от глава 88 от Комбинираната номенклатура, която е в сила през референтния период;
 За частите за МПС и ВС:
 а)
 отчетните единици може да отчитат статистическата информация за стоката на равнище глава от Комбинираната номенклатура, която е в сила през референтния период;
 б)
 държавите членки може да освобождават отчетните единици от задължението да представят статистическа информация за количеството на стоките. В този случай държавите членки представят приблизителна оценка за нетната маса, данни за която не са били събрани от отчетните единици.
 5.
 За целите на настоящия параграф:
 —
 „промишлен завод“ е комбинация от машини, апаратура, оборудване, съоръжения, инструменти и материали, които заедно съставляват мащабни стационарни единици, произвеждащи стоки или предоставящи услуги;
 —
 терминът „компонентна част“ се отнася до доставка за промишлен завод, състояща се от стоки, всички от които са обхванати от една и съща глава от Комбинираната номенклатура в сила през референтния период.
 При условие че общата статистическа стойност на даден промишлен завод превишава 3 милиона евро и ако те не са цялостни промишлени заводи за многократна употреба:
 а)
 отчетните единици може да отчитат статистическата информация за стоката на равнище глава от Комбинираната номенклатура, която е в сила през референтния период;
 б)
 държавите членки може да освобождават отчетните единици от задължението да представят статистическа информация за количеството на стоките. В този случай държавите членки представят приблизителна оценка за нетната маса, данни за която не са били събрани от отчетните единици.
 6.
 Стойността на износа на отчетните единици за статистиката за вътресъюзния износ на стоки, които се ползват от опростяванията по параграфи 2, 3, 4 и 5, не може да превишава 5 % от статистическата стойност на вътресъюзния износ на стоки, за който се обменя информация, по силата на член 12, параграф 2 от Регламент (ЕС) 2019/2152 за всяка референтна година.
 7.
 Държавите членки може да освободят отчетните единици за статистиката за вътресъюзния износ на стоки от задължението да представят информация за идентификационния номер на оператора партньор в държавата на внос само когато:
 а)
 отчетната единица, например в контекста на триъгълна търговия, не е в състояние да представи информация за идентификационния номер на оператора партньор в държавата членка на внос;
 б)
 идентификационният номер на оператора партньор в държавата членка на внос не може да бъде определен. Това опростяване се ограничава до:
 —
 продажбите към данъчно задължени лица или данъчно незадължени лица, в т.ч. граждани, които не са регистрирани за целите на ДДС;
 —
 особените стоки или движения по глава III от настоящото приложение.
 8.
 Държавите членки може да освободят отчетните единици за статистиката за вътресъюзния износ на стоки от задължението да посочват държавата на произход само когато тази информация е на разположение